
YR HEN AMSER GYNT. 


GAN IANTO CADFAN. 
Ar y don Albanaidd, “ Auld Lang Syne,” 


Fy mrodyr serchlon gwiwlon go', 
Ni glywsom ar êin hynt, 

Gan ein henafiaid lawer tro, 
Am ddull yr amser gynt. 


BYRDON. 


Gwnawn gofio'r amser gynt, fy ffryns, 
A'n troeon ar ein hynt: 

O, yn fy myw ni fedraf lai 
Na moli'r amser gynt, 


Diniwed iawn eu dull a'u modd, 
Yn cyd-fyw ar bob hynt; 
Ac, O, mor hael cyfranent rodd, 
Yr hen drigolion gynt. 
Gwnawn, &c, 


Nid oedd dim angen bwyd na bîr, 
Nac aur yr amser gynt; 
Ond pawb yn gefnog ar eu tir 
Eu hunain, ar bob hynt. 
Gwnawn, &c. 


Yr oeddynt hwy yn byw'n gytun, 
Cym'dogawl iawn bob hynt; — 
O na chawn ddrych wnai ddangos llun 
A dull yr amser gynt. 
Gwnawn, &c. 


Ond trechaf treisied, gwaedded gwan, 
Yr rwan sydd ar bynt; 
A thwrf a llid, mewn tref a llan,— 
Nid felly yr amser gynr. 
Gwnawn, &c. 

Mae Sion wenieithus, dafod flith, 
Yn Frenin mawr ei hynt; 
A llawer pla sy'n awr i'n plith, , 
Nad oedd yr amser gynt. 
Gwnawn, &c, 


Am angenrheidiau'r bol a'r cefn, 
O! na ddilynem hynt, 
Ein bwyd a'n gwisg yr unrhyw drefn 
A'r hen drigolion gynt.: 
Gwnawn, &e.. 


Eu gwisg oedd frethyn tew a chlyd, 
Yn harddol iawn bob hynt; 
Ac O mor gefnwych ar bob pryd 
Gwynebent wlaw a gwynt. 
Gwnawn, &e, 


Ond rhaid yn awr i'n meibion ni 
Gael Pantaloons bob hynt, 
A Monkey Boots, a long O. Pi, 
Nad o'ent yr amser gynt. 
Gwnawn, &c. 


Y merched wisgant wlanen lwyd, 
A chapiau llian gynt;— 
Ac nid rhyw degan dyllog rwyd 
A ymaith gyda'r gwynt. |O 
“” Gwnawn, &c. 
voedd cyflog morwyn Guto 'nhaid, 
Ond chwe'swllt gyda phunt; 
A chŵdwai Dol fai'n angenrhaid 
I'w chynal ar bob hynt. 
Gwnawn, &c. 


Mae cyflog morwyn Master Dean, 
Eleni, 'n ddeuddeg punt; 


$ 
Ac wele hwynt o gylch Miss Jane 


Xn sio yny gwynt. 
Gwnawn, &c. 


Mae'n rhaid cael Crimping Jack yn awr 
ACwrling Tongs, bob hynt; 
A phblethu'r gwallt, gwneud dau gorn mawr, 
Ail dylluanod ynt. 
Gwnawn, &c. 


Ac ysnodenau white and blue, 
Green, yellow, hue, bob hynt 
Y gwnaent rosynau amryw liw, 
I chwaren yn y gwynt. 
Gwnawn, &c, 


Pan êsi'r ffair i ymofyn mun 
Gariadol gywir hynt, 
Ow! Ow! Ow! Ow! ni welais un, 
Ar ddull yr amser gynt. 
Gwnawn, &c, 


Daeth Polly &haw a'i churls a'i chêr, 
A'i frils ai pblu'n y gwynt; 
Meddyliais wrth wel'd blodau'r ser 
Ei bod yn werth can' punt. 
Gwnawn, &c. 


She wore a shawl bright shining shade, 
And Crimson dashing chint, 
With rosy heod, guite neatly made, 
To p'rade her fancy Print. 
Gwnawn, &c. 
Gofynais pwy oedd meinwen glir 
I Deicws Bryn y Gwynt:— 
Atebodd fi, mae'n adigon gwir, 
** Merch Modlen o;îr Fflint.” 
Gwnawn, &c, 








_ 
Pan glywais hyn, mi roddais floedd, 
Yn erchyll flin fy hynt, 


Gan ddweud, ''Wfft, Poll/ nid felly "roedd 


Benywod Cymru gynt.” 
'Gwanwn, &c. 
'Doedd fawr o son am Long Shawl Bian 
Sy'n costio gryn dair punt:— 
Clocs a baesiau, a dillad gwlan, 
Uedd yn yr amser gynt. 
Gwnawn, &c. 
A'u bwyd oedd gig, a chaws,pa well? 
Llymru, ac Uwd ar hynt:— 
Ac nid trwyth deiliach India bell, 
Sy'n treulio llawer punt. 
Gwnawn, &c. 


Yr oedd fy hendaid Gwalchmai'r Graig, 
A Gwen ei wraig ar hynt, 
Yn cadw Llys â melus saig, 
I'r hen brydyddion gynt. 
Gwnawn, 60. 
Croesawus oeddynt yn eu tai, 
A haelwych ar bob hynt:— 
Am lawer peth ni fedraf lai 
Na moli'r amser gynt. 
Gwnawn, &c. 
Wrth wel'd plant Cymru rif y ser, 
«“ A'n pênau yn y gwynt,” 
Chwareuodd tant fy awen bêr 
Ar gaingc yr amser gynt. 
Gwnawn, &c, 
Am fod mor hyf a dweud y gwir, 
Maddeuwch im', bob hynt; 
Gobeithio gwelaf chwi cyn hir 
Ar ddull yr amser gynt. 
Gwnawn, &c. 

